钦定古今图书集成/理学汇编/学行典/第193卷 > 卢显〈弟敬〉
## 钦定古今图书集成/理学汇编/学行典/第193卷 > 卢显〈弟敬〉

按《宁波府志》：“卢祥卿，名景德，以字行，尝隶金陵册籍。
洪武初，以胜国世职漕运，命督造海运船，以船破坐
侵渔，逮狱，将就戮。其二子显敬诣阙请代，显泣诉曰：
‘督造虽臣父名，而侵渔实臣显，罪当死’。敬曰：‘兄显佐
父周旋运事，造船之谋，臣敬独知之，臣罪当死’。上矜
之，遂两释焉。祥卿后以贤良举于朝，授四川彭水知”
县。九载考绩，坐诖误谪戍云南左卫。显复哀诉乞代。
上曰：“真孝子也。”遂许祥卿，放还故里。